CELEX: 32015D0927
Language: mt
Date: 2015-06-09 00:00:00
Title: Deċiżjoni tal-Kumitat Politiku u ta' Sigurtà (PESK) 2015/927 tad-9 ta' Ġunju 2015 dwar il-ħatra tal-Kap ta' Missjoni għall-missjoni ta' konsulenza u assistenza tal-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) u li tħassar id-Deċiżjoni EUSEC/1/2012 (EUSEC/1/2015)

17.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 150/21
            
         DEĊIŻJONI TAL-KUMITAT POLITIKU U TA' SIGURTÀ (PESK) 2015/927
   tad-9 ta' Ġunju 2015
   dwar il-ħatra tal-Kap ta' Missjoni għall-missjoni ta' konsulenza u assistenza tal-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) u li tħassar id-Deċiżjoni EUSEC/1/2012 (EUSEC/1/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill 2010/565/PESK tal-21 ta' Settembru 2010 dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (1), u b'mod partikolari l-Artikolu 8 tagħha,
   Billi:
   
               (1)
            
            
               Skont l-Artikolu 8 tad-Deċiżjoni 2010/565/PESK, il-Kumitat Politiku u ta' Sigurtà (KPS) huwa awtorizzat, b'konformità mat-tielet paragrafu tal-Artikolu 38 tat-Trattat dwar l-Unjoni Ewropea, jieħu d-deċiżjonijiet rilevanti sabiex jeżerċita l-kontroll politiku u d-direzzjoni strateġika tal-EUSEC RD Congo, inklużi deċiżjonijiet dwar il-ħatra ta' Kap tal-Missjoni.
            
         
               (2)
            
            
               Fit-8 ta' Ġunju 2015, il-Kunsill adotta d-Deċiżjoni (PESK) 2015/883 (2) li testendi il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (“EUSEC RD Congo”) sat-30 ta' Ġunju 2016.
            
         
               (3)
            
            
               Fit-2 ta' Ottubru 2012, il-KPS adotta d-Deċiżjoni EUSEC/1/2012 (3) għall-ħatra tal-Kurunell Jean-Louis NURENBERG bħala l-Kap tal-Missjoni tal-EUSEC RD Congo.
            
         
               (4)
            
            
               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (“RGħ”) pproponiet il-ħatra tal-Kurunell Johan DE LAERE bħala l-Kap tal-Missjoni tal-EUSEC RD Congo bħala s-sostitut tal-Kurunell Jean-Louis NURENBERG mill-1 ta' Lulju 2015 għal perijodu ta' sena,
            
         ADOTTA DIN ID-DEĊIŻJONI:
   Artikolu 1
   Il-Kurunell Johan DE LAERE huwa b'dan maħtur bħala Kap tal-Missjoni għall-missjoni ta' konsulenza u assistenza tal-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) mill-1 ta' Lulju 2015 sat-30 ta' Ġunju 2016.
   Artikolu 2
   Id-Deċiżjoni tal-Kumitat Politiku u ta' Sigurtà EUSEC/1/2012 hija mħassra b'effett mill-1 ta' Lulju 2015.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Lulju 2015.
   
      Magħmul fi Brussell, id-9 ta' Ġunju 2015.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 248, 22.9.2010, p. 59.
   
      (2)  Id-Deċiżjoni tal-Kunsill (PESK) 2015/883 tat-8 ta' Ġunju 2015 li temenda u testendi d-Deċiżjoni 2010/565/PESK dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (ĠU L 143, 9.6.2015, p. 14).
   
      (3)  Id-Deċiżjoni tal-Kumitat Politiku u ta' Sigurtà EUSEC/1/2012 tat-2 ta' Ottubru 2012 dwar il-ħatra tal-Kap ta' Missjoni għall-missjoni ta' konsulenza u assistenza tal-Unjoni Ewropea għar- riforma tas-settur tas-sigurtà fir-Repubblika Demokratika tal-Kongo (EUSEC RD Congo) (ĠU L 272, 6.10.2012, p. 19).